આરટીઇ અંતર્ગત પ્રવેશ મેળવવા ઇચ્છતા બાળકોના વાલીઓએ પહેલા www.rtegujarat.org વેબપોર્ટલ પર પ્રવેશ ફોર્મ ભરવુ પડશે. વેબપોર્ટલ પર અરજી સાથે કયા કયા આધાર-પુરાવા રજૂ કરવાના છે તેની તમામ માહિતી પણ મૂકવામાં આવી છે, તેથી વાલીઓએ તેની ખાસ કાળજી લેવાની રહેશે. વાલીઓએ ફોર્મ ભર્યા બાદ તેની પ્રિન્ટ કાઢીને તેની સાથે જરૂરી આધાર-દસ્તાવેજી પુરાવાઓ જાડીને નજીકના સ્વીકાર કેન્દ્ર પર જમા કરાવવાના રહેશે.